ആർത്തിരമ്പുന്ന ബ്ലാസ്റ്റേഴ്സ് കാണികൾക്ക് മുന്നിൽ കളിക്കാനുള്ള ആകാംഷ പങ്കിട്ട് വെസ് ബ്രൌൺ . ലോകത്തിലെ മികച്ച കാണികൾക്ക് മുന്നിൽ പന്തുതട്ടാൻ അക്ഷമനായി കാത്തിരിക്കുന്നതായി വെസ് ബ്രൌൺ പറഞ്ഞു . എല്ലാവരെയും ഉടൻ കാണാമെന്ന് ബ്രൌൺ ആരാധകരോടു പറയുന്നു . മുൻ മാഞ്ചസ്റ്റർ താരം ബ്ലാസ്റ്റേഴിലെത്തുന്ന കാര്യം കഴിഞ്ഞ ദിവസമാണ് ക്ലബ് സ്ഥിരീകരിച്ചത് . ഇതിനു പിന്നാലെ ട്വിറ്ററിലെ സെൽഫി വീഡിയോയിലാണ് ബ്രൌൺ മനസു തുറന്നത് . സെൽഫി വീഡിയോയിലൂടെ ആരാധകർക്ക് സ്വാതന്ത്ര്യ ദിനാശംസകളും വെസ് ബ്രൌൺ നേർന്നു . 1996 മുതൽ 2011 വരെയാണ് ബ്രൌൺ മാഞ്ചസ്റ്റർ ജെഴ്സി അണിഞ്ഞത് . പിന്നീട് സണ്ടർ ലാന്റിലെത്തിയ താരം 76 മത്സരങ്ങൾ കളിച്ചു . മാഞ്ചസ്റ്ററിന്റെ അവസാന ചാമ്പ്യൻസ് ലീഗ് കിരീട നേട്ടത്തിൽ വെസ് ബ്രൌണിൻറെ പ്രകടനം നിർണ്ണായകമായിരുന്നു . ഇംഗ്ലണ്ടിനായി 21 മത്സരങ്ങളിൽ കളത്തിലിറങ്ങിയ താരം ഒരു ഗോളിനും ഉടമയാണ് .